**13. tekmovanje harmonikarjev za Pokal narodnih noš Kamnik,**

**ki bo 8.9.2018 v Kamniku**

**V okviru kamniške tradicionalne prireditve Dnevi narodnih noš in oblačilne dediščine vsako leto poteka tekmovanje harmonikarjev, ki ga organizira Turistično društvo Kamn`k v sodelovanju z Zavodom za turizem, šport in kulturo Kamnik.**

Na tekmovanje se lahko prijavijo harmonikarji, ki igrajo diatonično harmoniko. Harmonikarji so glede na starost razvrščeni v štiri starostne kategorije:

**A. do 10 let**

**B. nad 10 do 16 let**

**C. nad 16 do 45 let**

**D. nad 45 let**

Razvrstitev harmonikarjev v posamezno kategorije je izvedena na podlagi starosti na dan tekmovanja.

Tekmovanje harmonikarjev poteka v dveh delih, in sicer **v dopoldanskem delu predizbor - polfinale**, v **popoldanskem delu pa nastopijo finalisti posameznih kategorij** (prvi trije uvrščeni v posamezni kategoriji).

V predizboru – polfinalu mora tekmovalec zaigrati dve skladbi  v trajanju **max. 6 min** in sicer:

* ljudsko ali venček ljudskih (v venčku so lahko le tri ljudske skladbe),
* skladbo po lastnem izboru.

V finalnem delu tekmovanja, v katerega se bodo uvrstili prvi trije tekmovalci iz vsake kategorije, mora tekmovalec zaigrati še eno skladbo po lastnem izboru, ki pa ne sme biti ista kot v predizboru - polfinalu. Igranje harmonikarjev na tekmovanju ocenjuje strokovna komisija, ko jo sestavljajo priznani glasbeni strokovnjaki. Na tekmovanju sodelujejo harmonikarji, ki  se pravočasno prijavijo organizatorju.

  **Nagrade in priznanja:**

* vsak udeleženec prejme priznanje in malico,
* harmonikarji finalisti prejmejo praktična darila, absolutna prva tri mesta pa še denarno nagrado v višini 40, 30 in 20 evrov
* harmonikar, ki prejme najvišjo oceno za ljudsko skladbo prejme pokal za Naj ljudsko vižo,
* Prva tri mesta v kategoriji prejmejo medaljo
* nagradi prejmeta tudi najmlajši ter najstarejši tekmovalec

**Prijavnina za harmonikarje, ki vključuje bon za malico, znaša 15 €.** Na tekmovanje prijavite s prijavnico in **poravnate prijavnino na dan tekmovanja 1 uro pred začetkom, torej ob 8:30**.

Prijavnico pošljete do 6.9.2018 na naslov Zavod za turizem, šport in kulturo Kamnik, Glavni trg 2, 1241, ali na e-naslov: grega.ugovsek@kamnik-savinja-alps.com

**Predizbor - polfinale  tekmovanja bo potekal 8.9.2018 od 9:30. ure dalje na odru številka 2, finale pa na glavnem odru, na Glavnem trgu od 15:00. ure dalje.**

Dodatne informacije in prijave:

grega.ugovsek@kamnik-savinja-alps.com ali 051 336 516

info@matjazpoljansek.com

fabijan.janez@siol.net